Mecano
Mecano oli Hispaania popansambel, mis tegutses aastatel 1981–1992 ja tegi lühikese tagasituleku aastal 1998. Mecanost sai kõigi aegade üks edukamaid Hispaania popansambleid. Ansambli koosseisu kuulusid laulja Ana Torroja ning vennad Nacho ja José María Cano. Trio kaasas ka teisi muusikuid nagu Arturo Terriza, Manolo Aguilar, Nacho Mañó, Javier Quílez, Ángel Celada ja Óscar Astruga. Ansambli muusikalises karjääris on võimalik eristada kahte erinevat etappi. Kuni aastani 1985. aastani viljelesid nad põhiliselt süntpopi. Hiljem järgis Mecano akustilisemat pop-roki suunda, milles oli elemente ballaadidest, tantsust, flamenkost, bossanoovast, tangost, salsast, rumba flamencast, boolerost, pasodoobelist ja isegi reggae'est.